את הפרס תקבל נטפים בטקס מסורתי שיתקיים בבית הנשיא ב 7- לינואר במעמד נשיא המדינה, שמעון פרס, ושר התמ"ת, שלום שמחון.
חברת נטפים, החברה הגדולה והמובילה בעולם בתחום ההשקיה למען עתיד בר קיימא, זכתה בתחרות שנערכה על-ידי משרד התמ"ת כיצואנית המצטיינת לשנת 2011 .את הפרס תקבל נטפים בטקס המסורתי יתקיים בבית הנשיא ב 7- לינואר במעמד נשיא המדינה, שמעון פרס,ושר התמ"ת, שלום שמחון.
חברי ועדת הבחירה, שמונו על ידי מנכ"ל משרד התמ"ת, שרון קדמי, באו מקרב התעשייה המייצאת, משרד התמ"ת, מכון היצוא, התאחדות התעשיינים ואיגוד התעשייה הקיבוצית. יו"ר הוועדה הוא סמנכ"ל לסחר חוץ אוהד כהן וחבריה הם: מנכ"ל איגוד התעשייה הקיבוצית, עמוס רבין, אודי אורנשטיין, מנכ"ל התאחדות התעשיינים, אמיר חייק, מנכ"ל מכון היצוא, עופר זקס,ואנשי תעשייה בכירים, ביניהם יעל אפרון ויהודה ברוניצקי.
פרס היצואנים המצטיינים הוענק ליצואנים על פי היקף היצוא שלהם: יצואן קטן, מי שיצואו בשנה שעברה היה בין 5 ל 20- מיליון דולר; יצואן בינוני, מי שיצואו בשנת 2011 היה בין 20 מיליון דולר ל 50- מיליון דולר ויצואן גדול, שייצואו עלה אל מעל 50 מיליון דולר. בשנת 2011 עמד היקף היצוא של נטפים על כ 285- מיליון דולר, והיקף המכירות מחוץ לישראל היה 780 מיליון דולר.היצואנים המצטיינים נבחרו מענפי התעשיות עתירות הידע, תעשיות מסורתיות, תעשיית היהלומים ותעשיית הקלינטק בה זכתה נטפים.
מנכ"ל נטפים, יגאל איזנברג ומנהלת הכספים נעמה זלדיס יעלו לבמה לקבל את הפרס. נטפים נוסדה ב 1965- וכיום היא החברה הגדולה והמובילה בעולם בתחום ההשקיה. לחברה פעילות בינלאומית ענפה בלמעלה מ 110- מדינות באמצעות 27 חברות בנות, 13 מפעלי ייצור ומעלה מ-3,000 עובדים ברחבי העולם. נטפים הייתה החלוצה העולמית במהפכת הטפטוף והציגה בפני העולם את טכנולוגיית ההשקיה בנפח נמוך. חברת נטפים מצויה בבעלות משותפת של קרן פרמירה, קיבוץ חצרים וקיבוץ מגל.
לנטפים מוניטין מבוסס כמובילה עולמית בפתרונות השקיה חדשניים וטכנולוגיות מים להגדלת והשבחת היבולים, תוך שמירה על המשאבים המתכלים של כדה"א. המוצרים של נטפים מעניקים מענה מקיף ויסודי להשקיה חסכונית ויעילה של גידולי שדה, מטעים, כרמים ועוד מגוון גידולים חקלאיים. הפתרונות של נטפים כוללים חממות מתקדמות לאקלימים שונים, מערכות השקיה מורכבות ומותאמות אישית, מערכות בקרה ממוחשבות ומערכות בקרת דישון.